Рафсанжани Али Акбар Хашеми

Рафсанжани Али Акбар Хашеми (25. 8. 1934-жылы туулган, Иран, Керман провинциясы, Нуг айылы) – Ирандын саясий жана мамлекеттик ишмери. 1979–80-жылдары Ирандын ички иштер министри, 1980–89-жылдары Иран межлисинин 1-төрагасы, Иран Ислам консультациялык кеңешинин төрагасы, 1989–97-жылдары Иран президенти. Рафсанжани Иранда эркин рынокту түзүүгө багытталган реформа жүргүзгөн, бирок бул инфляциянын өсүшүнө алып келген. Ал Борбордук Азия, Кавказ жана Араб өлкөлөрү менен достук байланыштарды түзгөн. 
Категория: Инсандар
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9